hu hu hu fr pl et hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu tr hu hu hu hu hu hu hu hu hu hu hu en hu hu hu hu hu hu hu hu hu hu hu hu it hu hu hu hu hu hu hu hu hu hu hu hu hu hu hu hu hu hu hu hu hu de sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr pl et hu hu hu hu nds hu hu hu hu hu hu hu
Kétkapu Udvarház – falusi turizmus
Szentlászló, Kossuth Lajos utca 20.
Nyugalom az Ön igényeire szabva
Barangolja be a környéket két keréken!
A kialakult vírus helyzetre való tekintettel, egyelőre június 30-ig nem fogadunk vendégeket!
Az esetleges hosszabbításról természetesen tájékoztatást adunk a későbbiekben. Azon vendégeink számára, akik már nyárra foglaltak, reméljük, hogy nem kell addig tartanunk a zárlatot, és találkozhatunk!
Köszöntjük a Két Kapu Udvarházban!
A megszokottól eltérően, az idei évtől az udvarházat csak egyben lehet kivenni. Ennek oka az önök kényelme és biztonsága, hiszen így csak Önök tartózkodnak majd házunkban!
Szeretnénk külön kiemelni, hogy az üzleti célú vendégek részére továbbra sem kötelező az oltási igazolvány, csupán a munkáltatói igazolást szükséges bemutatni!
A jelenlegi foglalási feltételekről tájékozódjon itt!
Amit levéltári iratokból sikerült kiderítenünk, visszanyúl egészen az 1900-as évek első felébe. Az akkori tulajdonosok Háber József és fia, Háber Mihály 1934-ben még kocsmát és mészárszéket üzemeltetett a területen. Már akkor is alakítani, bővíteni szerették volna vállalkozásukat, így megindultak az egyeztetések, hogy mit-merre lehet építeni. Pár elutasítást és változtatást követően végül úgy döntöttek, hogy az akkori épületet lebontják, és a ma is látható házat 1939-ben felépítették. Ekkoriban vendéglátó egységként kezdték az újbóli üzemeltetést, ám a mészárszéket is tovább vitték. Sajnos 1942. dec. 27-én Háber József, 73 évesen elhalálozott, ezt követően pedig Mihály egyedül próbálta a vendéglátóhelyet üzemeltetni, azonban a háború és az azt követő események néhány év után véget vetettek a jól induló családi vállalkozásnak és a család szentlászlói történetének is.
Szentlászló Község Baranya megye északnyugati részén, a Zselici dombság kapujában található. A település már az Árpád-korban is lakott volt, ebből a korból régészeti leleteket is találtak a település mai területén. Írott forrásokban először 1237-1240 között említik meg a pannonhalmi bencés apátság birtokaként. Nagyobb birtokosai között találjuk a Széchenyi, a Festetics és a Bolza családokat. A török pusztítás után horvátok települtek a faluba. 1774-ben Festetics Lajos az itt élő horvátokat Toponárra költöztette, és helyükre németeket telepített be. Templomát 1803-1811 között építették klasszicista stílusban. Iskolája 1839-től van a településnek. A település jelenlegi lélekszáma 872 fő. Szentlászló a térség egyik legnagyobb, egyre inkább kistérségi központtá fejlődő települése, körjegyzőségi, egészségügyi, oktatási és egyházi központja. 2006-ban itt nyílt meg az ország első Csuhémúzeuma – ahol, amellett, hogy értékes gyűjteménye van, még lehetőség van a csuhéfonás mesterségének megismerésére, akár elsajátítására is – illetve Szentlászlón találhatunk még tájházat, abban egy érdekes Helytörténeti és Néprajzi Gyűjteményt. Több szép szobor díszíti a rendezett, virágos települést.
1 nagy franciaágy, tetőtéri, 40 m²
2 egyszemélyes ágy, tetőtéri, 40 m²
1 nagy franciaágy és 1 egyszemályes ágy, földszinti, 90 m²
kertre és tóra néző kilátás
2021-től az udvarházat csak egyben lehet kivenni.
A ház maximális létszáma 7 fő, ez esetben 100 euro / éj a ház, 3 vagy kevesebb fő esetében 70 euro / éj.
Az idei, 2021-es szezon június 7.-től október 31-ig szól. Így hétfőtől – csütörtökig, illetve csütörtöktől – hétfőig, valamint teljes hétre várjuk kedves vendégeinket!
Kedves Vendégeink, Kedves Barátaink!
Nagy örömmel tudatjuk veletek, hogy az a megtiszteltetés ért minket, hogy megnyertük a Booking.com 2021-as Vendégértékelési díját! 🥳
Ez természetesen nem sikerült volna nélkületek, így köszönjük ezt Nektek is!
Reméljük, hogy a 2021-es évünket is ugyan ilyen jól, vagy akár még jobban tölthetjük!
Természetesen a programok sora kívánság szerint bővíthető vagy szűkíthető, csak úgy mint a napok száma!
Gyerek felügyelet hétfőtől szombatig: 1500 Ft óránként, 1 gyerek esetén. + gyerekek plusz 500 Ft/fő.
3 nap 2 éjszaka 2 főre
Csillagpark belépő (éjszakai túra)
+ reggeli 1000Ft/fő (igény szerint)
Lépjetek ki a város forgatagából és nézzétek meg a mesés égboltot az ország egyik leggyönyörűbb pontjáról! „A mesterséges fények hiánya, az alacsony szintű fényszennyezés miatt a csillagos égbolt olyan részleteit is láthatjuk szabad szemmel, amelyeket máshonnan lehetetlen megfigyelni.”- olvasható a Zselici Csillagpark oldalán, ahol egész évben izgalmas előadásokkal, eseményekkel, túrákkal várják az érdeklődőket. Másnap folytatódhat a kaland a szigetvári Zrínyi Várban, ahol folyamatosan bővülő kiállításokkal és lebilincselő történetekkel ismerkedhettek meg! Délután pedig érdemes megpihenni, amire a szigetvári Gyógyfürdő remek hely! „A gyógyfürdő kültéri hangulata a török kori műemlékeket idézi kupolájával és tornyaival, míg belső terét Zsolnay kerámiaburkolat díszíti, Bozsogi Ágnes és Dobány Sándor szobrai közt.” A szigetvári programokhoz kedvezményes belépőket biztosítunk!
5 nap 4 éjszaka 4 főre
+ reggeli 1000Ft/fő (igény szerint)
Jó lenne, ha a család végre együtt pihenhetne, méghozzá úgy, hogy a kicsik és élvezzék és a nagyok is pihenjenek? Akkor íme a családi csomagunk, ahol bőven elfér a játék és a pihenés is! Töltések az első napot a bőszénfai Szarvas Farmon, ahol megismerkedhettek hazánk vadászható nagyvadfajaival, néhány háziasított -, és néhány egzotikus állattal. Folytatva a természeti napot, irány Almamelléki Állami Erdei Vasút, vagyis a „ZSELICI CSÜHÖGŐ”! Egyaránt lenyűgöző élmény gyerekeknek és felnőtteknek! Ezután egy nap teljes pihenő, majd jöhet Szigetvár! Rengeteg a látnivaló, azonban elsőre érdemes körbe nézni a várat, ahol mindenki játszva tanulhat, majd irány a strand és a napozás!
5 nap 4 éjszaka 2 főre
+ reggeli 1000Ft/fő (igény szerint)
Nem ismerünk korhatárt, azonban azzal tisztában vagyunk, hogy életünk szakaszaiban más-más szükségletünk van, másak az igények. Így gondolunk az idősebb korosztályra is, akik néhány izgalmas program mellett főként a pihenésre helyezik a hangsúlyt.
Ha éppen olyan pecahelyet keres, amely igényesen kialakított, korszerű formában rendben tartott,
mégis vadregényes környezetben biztosítja a zavartalan horgászatot, és jó a fogási lehetőség is, akkor az Almamelléki horgásztó vizét feltétlenül próbálja ki!
Gyönyörű tájakon kalandozhatunk az ország legkeskenyebb nyomtávú kisvasútjával, amely a
Sasréten különleges látnivalókkal találkozhatunk, úgy mint a 110 éves egykori vadászkastély, amelyet
2013-ban újítottak fel. A ház mellett a megye legöregebb erdeje, egy 200 éves ősbükkös áll, amelyet a benne kanyargó tanösvény és kiépített források (pl. a szép nevű Almás-forrás) tesznek izgalmassá.
A szomszéd község egész évben várja látogatóit egyre több változatos programmal, mint például a már országosan is ismerté vált Kakasfesztivál. Mindemellett természeti és történelmi látnivalókban is bővelkedik a szép fekvésű falu, úgy mint a Biedermann-kastély vagy a Római katolikus templom és plébánia.
Horváth Antónai és László
Famíves és népi gyermekjáték készítő, Szentlászló
Munkájuk számos országba eljutott, megannyi kiállításon részt vettek, valamint aktívan segítik a Népművészeti Alkotóház és Csuhémúzeum működését. Figuráikon, játékaikon visszaköszön a szerves kultúrához való kötődés és egyéni belső világuk összhangja.
Budai György és Budai Kinga
Fajáték készítő és kézműves, Szentlászló
György ugyan viszonylag később kezdett bele a fajáték készítésbe, mégis elismerést szerzett ebben a világban is. Esztergált fajátékait az egyszerűség és praktikum jellemzi. Kinga pedig a szövés, fonás, csuhézás fortélyait sajátította el, és minden évben tábort szervez gyermekek számára.
Erdei iskoláink oktató-nevelő munkájában az élménypedagógia módszereivel, természetismereti játékokon keresztül, a gyerekek saját tapasztalataira építve, életkori sajátosságaikhoz igazodva dolgozunk. Célunk, hogy a felnövekvő generációk az itt szerzett ismeretek alapján, komplex módon gondolkodjanak a világról, éljenek harmóniában környezetükkel, mindennapi életvitelükben törekedjenek a fenntartható fejlődés megvalósítására.
A 21 hektárból 3- 4 ha terület alkalmas horgászásra, a tó fele része még most is nádasból, füzesből áll. Ennek az oka, hogy a keleti oldal teljes területe védett. A tavon nemcsak horgászni, de a tó körül romantikus környezetben lehet pihenni, a kifogott halat elkészíteni. Harcsa, ponty, amur, kárász, keszeg, csuka, süllő, sügér, compó.
Szentlászló a térség egyik legnagyobb, folyamatosan fejlődő települése, körjegyzőségi, egészségügyi, oktatási és egyházi központja. Az önkormányzat pedig a hivatalos teendőkön túlmenően igyekszik minél aktívabb kulturális életet létrehozni a településen, amely kellemes kikapcsolódást nyújt az itt élők, valamint az ide látogatok számára.
Szigetvári Kultúr- és Zöld Zóna Egyesület
A történelmi kisváros kulturális életének központi szerepét tölti be az egyesület, immár több mint 15 éve. Szórakoztató rendezvényektől kezdve, a városi megemlékezéseken át, megannyi program létrejövetelében vesznek részt karöltve a városvezetéssel és a Szigetvári „Zrínyi 1566” Turisztikai Egyesülettel.
Szigetvári „Zrínyi 1566” Turisztikai Egyesület
Az egyesület célja a magán- és közszféra partnerségén, közös érdekeltségén alapuló turizmusfejlesztés, szervezés és működtetés Szigetvár városában és térségében.
Rácz Mihály a vasút szerelmese, immár 25 éve gyűjti a tárgyi emlékeket, s miután szegedi házukat kinőtték, megtalálták a szentlászlói bakterházat, ami napjainkban már új fényében, múzeumként működik.
A Nemzetközi Csillagoségbolt-parkként emlegetett turisztikai központ lélegzetelállító élményben részesíti az oda látogatókat!
Részt vehetünk nappali természetismereti túrákon vagy éppen esti vezetett távcsöves programokon, ahol a csillagképek megismerési mellett megmutatják, hol jár épp a Nemzetközi Űrállomás.
A kisvárosban a mai napig számos látnivaló őrzi a Zrínyiek emlékét. A legkiemelkedőbb ezek közül a Zrínyi Vár, amely izgalmas programokkal várja látogatóit.
Érdemes ellátogatni a főtér arculatát is meghatározó Szent Rókus Plébánia templomhoz, a városban található, ma már múzeumként üzemelő török házhoz, vagy éppen a Magyar-Török Barátság Parkba.
A 67-es úton a Balaton felé haladva, alig 36 kilométerre található Somogy megye székhelye Kaposvár, a Zselic egyik ékköve.
Megannyi izgalmas művészeti, történelmi látnivalóval találkozhatunk itt, a város gasztronómiai szempontból sem elhanyagolható. Egész évben különböző fesztiválokkal és programokkal várja a látogatókat Kaposvár!
Kicsit távolabb, már a 6-os úton délre, de még kirándulás távolságban (46 km) pedig a "Magyar Mediterrán"-t találhatjuk meg.
A város, ahol szintén megannyi kulturális, zenei és gasztronómiai programmal szórakoztatják a látogatókat, melyek önmagukért beszélnek.
Kedvezmények ha nálunk pihen!
A Szigetvári Várba, valamint a Gyógyfürdőbe vendégeinknek kedvezményes belépőket tudunk biztosítani.
Szentlászló, Kossuth Lajos utca 20.
Ha kérdése van vagy foglalni szeretne, kérjük töltse ki az alábbi űrlapot és mi felvesszük Önnel a kapcsolatot.
Ide írhatja kérését, üzenetét:
Ön elfogadja cégünk adatvédelmi szabályzatát.
Két Kapu Udvarház – Szentlászló – 2018.
bővebben itt olvashat. Cookie consent script